Diari Oficial de la Generalitat Valenciana


Sumari del DOGV 6207, del 16-02-2010 (2010/878)

Notificació de la sentència 3/2010 dictada en el judici verbal 001010/2008.
---------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/878


Data del document
:   12-01-2010

Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència 3/2010 dictada en el judici verbal 001010/2008. [2010/878]  
Judici verbal número 001010/2008   
En el judici a què es fa referència s'ha dictat la sentència que té l'encapçalament i la dispositiva que literalment són com segueix:   
«Sentència número 000003/2010   
Magistrada jutgessa que la dicta: M.ª Ángeles Barona Arnal.   
Lloc: València.  
Data: 12 de gener de 2010.   
Part demandant: Emivasa.  
Advocat: López Arbide, Ignacio.  
Procuradora: Desamparados Barber París.   
Part demandada: José María Aguilera Clavijo.   
Objecte del judici: altres verbals.   
Ángeles Barona Arnal, magistrada jutgessa del Jutjat de Primera Instància número 27 de València, he vist les actuacions de judici verbal número 1010/2008, seguides a instàncies de l'Empresa Mixta Valenciana de Aguas, SA (Emivasa), representada per la procuradora Desamparados Barber París amb la direcció del lletrat Ignacio López Arbide, contra José María Aguilera Clavijo, sobre la reclamació d'una quantitat, i he dictat la resolució fonamentada següent:   
Vistos els articles esmentats i tots altres que hi són aplicables de manera general i pertinent,   
Dispositiva   
Estime la demanda formulada per la procuradora Desamparados Barber París en nom i representació de l'Empresa Mixta Valenciana de Aguas, SA (Emivasa), contra José María Aguilera Clavijo, i declare resolt el contracte de subministrament d'aigua i d'instal·lació i reparació de comptador subscrit entre l'entitat actora i el demandat, relatiu a l'immoble del carrer d'Agustín Lara, 10, 6.ª, de València i adopte les mesures que resulten necessàries per al cessament efectiu de tal subministrament i, si cal, amb el manament judicial previ que atutoritza Emivasa a entrar en l'immoble on es troba instal·lat el comptador per a interceptar el pas d'aigua.   
Igualment condemne el demandat a pagar a l'entitat actora la suma de 617, 76 euros, i el pagament de les factures noves que es meriten des de la interposició de la demanda fins a l'efectivitat de primera sentència més els interessos legals corresponents, com també el pagament de les costes processals causades.   
Contra aquesta resolució es pot interposar un recurs d'apel·lació davant l'Audiència Provincial de València (article 455 LECn), que caldrà preparar mitjançant un escrit presentat en aquest Jutjat dins del termini de cinc dies hàbils següents a la notificació, limitat a esmentar la resolució objecte d'apel·lació, on es manifeste la voluntat d'interposar-hi un recurs, indicant els pronunciaments que s'impugnen (article 457.2 LECn).   
Informació sobre el dipòsit per a interposar un recurs:   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient número 4084/0000/02/1010/08 indicant en el camp «concepte» el codi «02 civil-apel·lació i la data de la resolució objecte de recurs amb el format dd/mm/aaaa.   
En el cas que realitze l'ingrés mitjançant una transferència bancària, després d'emplenar el codi de compte corrent (0030/3305/60/1403380844), haurà d'indicar, en el camp «concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar-se més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuats de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la meua sentència que, jutjant definitivament en aquesta instància, pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 12 de gener de 2010, el jutge, de conformitat amb el que disposen els articles 156.4, i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat i al Diari Oficial de la Comunitat Valenciana per a portar a efecte la diligència de notificació de sentència a José María Aguilera Clavijo.   
València, 12 de gener de 2010.- La secretària judicial: Carmen Sebastián Sanz.